पाएं अपने शहर की ताज़ा ख़बरें और फ्री ई-पेपरडाउनलोड करें
प्रधानमंत्री नरेंद्र मोदी के नेतृत्व में कल दिल्ली में हुई कैबिनेट मीटिंग से वापसी के बाद आज केंद्रीय जल शक्ति एवं सामाजिक न्याय व अधिकारिता राज्यमंत्री रतन लाल कटारिया ने कहा कि प्रधानमंत्री ने पांच बातों पर युद्ध स्तर पर काम करने के लिए कहा है। सबसे पहले लोगों के जीवन को बचाया जाए।
संक्रमण की चेन को तोड़ने के लिए जबरदस्त मुहिम चलाई जाए। क्लीनिकल केयर, ट्रीटमेंट और करोना पीड़ित लोगों को हर प्रकार की सहायता प्रदान करने के लिए जनप्रतिनिधि को करोना योद्धाओं के साथ कंधे से कंधा मिलाकर काम करें। यह वक्त पीडितों को मरहम लगाने का है, हमें आज वाहवाही की नहीं बल्कि युद्ध स्तर पर कार्रवाई की जरूरत है।
कटारिया ने कहा कि दूसरी लहर को लेकर विपक्ष प्रधानमंत्री को बेफिजूल बदनाम करने की कोशिश कर रहा है। प्रधानमंत्री ने 17 मार्च 2021 को ग्रुप ऑफ मिनिस्टर के साथ बैठक करके, होम मिनिस्टर और हेल्थ मिनिस्टर के साथ बातचीत करके यह संदेश दिया था कि अभी करोना का वायरस खत्म नहीं हुआ है।
हमें चौकन्ना रहना चाहिए। उसके बाद 8 अप्रैल को मुख्यमंत्रियों से बातचीत हुई, 14 अप्रैल को उपराष्ट्रपति के साथ राज्यपालों की बैठक हुई और स्थिति की गंभीरता पर प्रकाश डाला गया। कटारिया ने कहा कि भारतीय सेना ने भी देश भर में 2000 आईसीयू बेड व 9000 बेड सामान्य नागरिकों के इलाज के लिए दिए हैं।
रेल से ऑक्सीजन लाई जा रही है। यह गुड गवर्नेंस का उदाहरण है। कटारिया ने कहा कि अमेरिकी जनता के नायक और 7 राष्ट्रपतियों के मुख्य स्वास्थ्य सलाहकार रह चुके डॉ एंथनी फाउची ने कहा है कि भारत में बनी को-वैक्सीन कोरोना के 617 वैरिएंट को नष्ट करती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn